钦定古今图书集成/方舆汇编/职方典/第1478卷 > 《岩洞》吴鹏
## 钦定古今图书集成/方舆汇编/职方典/第1478卷 > 《岩洞》吴鹏

“雅志在山水，临眺兴无倦。伫望城东郊，幽岩表南甸。
使君复爱客，抚景开芳宴。解带愬南风，手掬水花片。
披襟得微路，延瞰中岩遍。结桥渡云溪，列炬散晴电。
怪石虬龙翔，层台玉芝炫。旋转寻丈间，幻化千万变。
势凌天姥奇，名并桃源擅。自非神明护，乾坤岂终见。
日来苦尘缚，胜引资游衍。薄暮下山椒，心赏徒犹恋。”
安得长公术，移此中州奠。依栖炼五药，辟谷谢朝彦。